# Josep Viñas i Diaz

Josep Viñas i Díaz (Barcelona, 27 de setembre del 1823 - 2 de setembre del 1888) va ser un guitarrista, compositor, professor de música i director d'orquestra català.

## Biografia

Inicià la seva formació musical a l'escolania de la Basílica de la Mercè de Barcelona, i l'amplià estudiant piano, violí, cant i guitarra. Es dedicà especialment a la guitarra, que aprengué amb el reconegut professor i instrumentista Bonaventura Bassols, i amb la guitarra destacà com a instrumentista i compositor. En la seva joventut va fer diverses gires de concerts per Europa, i assolí fama de virtuós, especialment per les seves interpretacions d'obres de Dionisio Aguado i Josep Brocà. A Barcelona actuà en duo amb Josep Ferrer.
Posteriorment es dedicà a la direcció: dirigí la capella de música de la catedral de Barcelona durant disset anys (1841-1858), l'orquestra del Teatre Principal de Barcelona en representacions de diverses sarsueles, i portà la direcció musical del Teatro de los Campos Elíseos de Madrid, i del Teatro Principal de Saragossa. També es dedicà a l'ensenyament del cant i de la guitarra. La seva esposa era Carolina Donatutti i Donatutti, filla del músic Pietro Donatutti, un director d'orquestra que havia portat la del Liceu els anys 1839-1840, i de la soprano Antonieta Aguiló. Josep Viñas morí a la seva Barcelona natal.
Com a compositor fou autor d'obres per a guitarra i piano de caràcter didàctic per als seus alumnes i d'altres de més lluïment per als seus amics de la societat barcelonina.

## Obres

Entre parèntesis, dada o ventall de dades aproximades d'estrena o de publicació, basades la majoria en el catàleg de la Biblioteca Nacional de Madrid
* Introduccion y variaciones sobre el tema del Carnaval de Venecia, ob. 55 (1858), per a veu i piano

### Obres per a guitarra

* Andante apasionado (1876-1877) enregistrat pel guitarrista Agustín Maruri en el DC Spanish Album (Madrid: The Metropolitan Museum of Art, 2000 ref. EMEC: E-042)
* Andante sentimental, op. 40 (1885)
* El artanense, tango (1885), enregistrat en el DC Antologia de la Música Catalana 8 - 1786-1823 (Barcelona: Enciclopèdia Catalana, 2005)
* El enlace, capricho (1885),
* Fantasía brillante en La Mayor, ob. 6 (1887)
* Fantasía original, capricho a imitación del piano (1868), enregistrat al DC Spanish Album
* Introducción y andante
* El lamento, op. 38 (1885)
* La loca, fantasía original (1885)
* Luisita, polka mazurka (1885)
* La parisiense, fantasía (1868)
* Pensamiento expresivo, andante (1885)
* El plátano, tango (1885)
* Recuerdo de la costa, pequeña romanza (1885), vals
* Recuerdos de Palma, capricho a imitación al piano (1868)
* Recuerdos de las Cuevas de Artá, fantasía capricho, ob. 35 (1880)
* El sueño, reverie, ob. 35 (1885), enregistrat en el DC Recuerdos de la Alhambra (Madrid: EMEC, [2008?])
* Tirolesa, op. 39 (1885)
* Vals
* Vals de concierto, a imitación de los de Strauss (1885)

### Obres per a piano

* Alella, española [contradanza] (1865)
* Amparito (1872), havanera
* El barcelonés, schotisch (1885)
* La cierva (1872), havanera
* La constante, polca
* Los dos millions, habanera (1885), música de Josep Ribera i Miró arranjada per JM. Viñas
* Enriqueta, polka-mazurka (1868)
* La favorecida (1872), havanera
* El lánguido, vals (1865)
* El mayagüezano: schotisch (1872)
* Un momento (1872), havanera
* Los paladines españoles, schotisch
* La pollita, polka (1865)
* Recuerdos de Aragón, jota (1885)
* Recuerdos del Canal Imperial de Aragón: lanceros (1865)
* Redowa (1861), arranjament per a piano
* Rigodones sobre motivos de baile, arranjaments per a piano
* El Vallés, vals (1867)
* Vals melancólico (1867)

## Bibliografia

* Álbum español Barcelona: Vidal Roger, 1885?
* Capullos de abril, 6 pequeñas piezas fáciles para guitarra escritas ex profeso para los alumnos que hayan tomado tres meses de lección Barcelona: Vidal, 1885 (conté: 1. Pasa-calle, 2. Vals, 3. Polka, 4. Tango, 5. Polka-mazurka, 6. Marcha)
* Cuatro valses para guitarra Madrid: Unión Musical Española, 1974
* Obras escogidas para piano Barcelona: Vidal-Roger, 1872 (conté: La favorecida, La cierva, Un momento, Amparito)
* Seis valses para guitarra, op. 23 Barcelona: Vidal, 1885

## Referències

* ↑ Registre de Defuncions de l'ajuntament de Barcelona, any 1888, registre número 6365. En la inscripció s'indica que era casat amb Carolina Donatutti.
* ↑ «Josep Ferrer a creativeguitar.org». Arxivat de l'original el 2010-03-15. [Consulta: 13 juliol 2010].
* ↑ Carolina Donatutti i Aguiló va morir el 3 de novembre de 1901 als 64 anys. Registre de Defuncions de l'Ajuntament de Barcelona, número de registre12.931 de 1901.

## Enllaços externs

* Vídeo interpretació Andante sentimental
* Vídeo interpretació Fantasía original
* Vídeo interpretació El lamento
* Vídeo interpretació El sueño, en arranjament de Domènec Prat
* Necrològica, a La Vanguardia (castellà)